**МОТИВИ**

**към проекта на Наредба за изменение и допълнение на Наредба № 3 за реда за придобиване, управление и разпореждане с общинско имущество**

**(приета от Общински съвет – Вълчедръм с Решение №126, протокол №20/31.03..2005 г., изм. и доп. с Решение №221, протокол №32/14.07.2006 г.; доп. с Решение №129, протокол №16/05.12.2008 г.; изм. с Решение №244, протокол №33/23.03.2010 год. Текстът на Наредбата изцяло е отменен и е приет нов текст с Решение №253, протокол №35/10.05.2010 г.; изм. и доп. с Решение №363, протокол №49/01.07.2011 г.; изм. с Решение №73, протокол №11/22.06.2010 г.; изм. с Решение №216, протокол №30/13.09.2013 г.; изм. и доп. с Решение №309, протокол №38/04.04.2014 г.; доп. с Решение №433, протокол №52/29.04.2015 г.; изм. и доп. с Решение №465, протокол №56/28.08.2015 г.; изм. и доп. с Решение №111, протокол №13/26.08.2016 год. на Общински съвет - Вълчедръм)**

1. **Причини, които налагат приемането на Наредба за изменение и допълнение на Наредба № 3 за реда за придобиване, управление и разпореждане с общинско имущество:**

Протест от Окръжна прокуратура – Монтана срещу разпоредба от Наредба № 3 за реда за придобиване, управление и разпореждане с общинско имущество, а именно чл. 32, ал. 4 от тази наредба и искане от Окръжна прокуратура – Монтана за отмяна като незаконосъобразна и противоречаща на нормативен акт от висока степен разпоредбата на чл. 32, ал. 4 от Наредба № 3.

**2. Цели, които се поставят:**

Отстраняване на противоречията на Наредба № 3 за реда за придобиване, управление и разпореждане с общинско имущество с разпоредбите на нормативни актове от по-висока степен, а именно на Конституцията на Република България и Закона за местните данъци и такси.

**3. Финансови и други средства, необходими за прилагането на новата уредба:**

Предложеното изменение няма да доведе до необходимост от допълнителни финансови средства за бюджета на Община Вълчедръм.

**4. Очаквани резултати от прилагането, включително финансови, ако има такива:**

С прилагането на Наредба за изменение и допълнение на Наредба № 3 за реда за придобиване, управление и разпореждане с общинско имущество ще се премахнат противоречията с разпоредбите на нормативни актове от по-висока степен.

**5. Анализ за съответствие с Европейското законодателство:**

Така предложения проект за Наредба за изменение и допълнение на Наредба № 3 за реда за придобиване, управление и разпореждане с общинско имущество не противоречи на Европейското законодателство.

**Забележка:** Предвид необходимостта от промяна на Наредба № 3 за реда за придобиване, управление и разпореждане с общинско имущество и привеждането й в съответствие с цитираните нормативни актове от по-висока степен във възможно най-кратък срок, а така също и минималния брой от нуждаещи се от промяна текстове: чл. 32, ал. 4 от Наредба № 3 за реда за придобиване, управление и разпореждане с общинско имущество, следва да се приеме, че е налице изключителен случай по смисъла на разпоредбата на чл. 26, ал. 4 от Закона за нормативните актове и срокът за провеждането на обществените консултации е 14 дни, в който следва да се проведе общественото обсъждане. Предложения и становища се приемат всеки работен ден от 8,00 часа до 12,00 часа и от 14,00 часа до 18,00 часа в Общински център за услуги и информация на гражданите в сградата на Община Вълчедръм или на e-mail: kmet@valchedram.com **от 21.09.2017 г. до 05.10.2017 г. включително.**